Mesing

Mesing je legura bakra i cinka, gdje je sadržaj cinka oko 40%. Alfa mesing sadrži 36% cinka i ima prostorno centriranu kubičnu rešetku. Ima dobre mehaničke osobine i otpornost na koroziju, ali lošiju električnu provodljivost. Beta mesing sadrži 30 - 36% cinka i ima prostorno centriranu kubičnu rešetku. Lomljiv je, ali ima veću tvrdoću u odnosu na alfa mesing. Gama mesing sadrži više od 45% cinka i nije pogodan za obradu.J. A. Vaccari:Materials Handbook, McGraw Hill, 2002 

 Karakteristike mesinga 
Mesing je uglavnom svijetlo zlatne boje ali može biti i crvenkasto-zlatne ili srebrno-bijele boje. Ukoliko mesing sadrži veći procenat bakra onda će vući na zlatno-crvenkaste tonove dok će ga veća količina cinka vući ka srebrnoj boji. Mesing ima veoma izraženu elastičnost, mnogo veću nego bronza ili cink. Ima malu frikciju pa se koristi u situacijama kada se želi smanjiti mogućnost pojave varnica. Topi se na relativno niskoj temperaturi i dobar je provodnik toplote. Otporan je na koroziju i veoma je lak za oblikovanje. 

 Mesing u industriji namještaja 
Kada je u pitanju dizajn namještaja, mesing kao materijal ima karakteristike koje ga čine jedinstvenim i veoma poželjnim. Sve više dizajnera namještaja se okreće mesingu da bi dizajnirali komade koji će se oduprijeti testu vremena.

Njegova boja koja vuče na zlatnu daje svakom komadu namještaja eleganciju i toplinu. Lajsne i ručke od mesinga, nogare i razni ukrasi su samo neki od primjera kako se detalji od mesinga mogu uklopiti u enterijer. Mesing vremenom patinira i zlatna boja se pretvara u crvenu, zelenu, braon ili čak plavu. Ovo mesingu daje dodatni šarm i kako godine prolaze ga čini sve zanimljvijim oku. Njegova elastičnost daje mogućnost da se može savijati u različite oblike što daje dizajnerima mogućnost da osmisle raznorazne oblike i pušte kreativnosti na volju. Ulaganje u namještaj od mesinga je veoma dobra investicija jer je izuzetno trajan, zadržava svoju ljepotu i lak je za održavanje.

Još jedna od stvari karakterističnih za mesing je i njegovo antibakterijsko dejstvo. Mesing ima mogućnost uništenja bakterija u veoma kratkom roku. Laboratorijska ispitivanja su potvrdila da mesing uništava čak 99.9% bakterija koje se nađu na njegovoj površini. 

 Reference 

Kategorija:Legure